पाएं अपने शहर की ताज़ा ख़बरें और फ्री ई-पेपरडाउनलोड करें
शहर में संक्रमण के बढ़ते मामलों के बीच अब चिकित्सा संसाधन बढाने की मांग उठने लगी है। समाजसेवियों ने शहर में ऑक्सीजन प्लांट लगाने की मांग उठाई है। पिछले एक माह के अंदर जिले भर में सबसे अधिक संक्रमण के मामले पत्थलगांव ब्लाक से निकलकर सामने आए हैं। बहुत से लोगो ने कोरोना की चपेट में आकर असमय ही मौत को गले लगा लिया।
इन सभी मामलों को देखने के बाद लोगो के मन मे एक अज्ञात भय ने जगह बना ली है। ऐसे में चिकित्सा संसाधन बढ़ाने की लगातार मांग उठने लगी है। शहर के प्रमुख समाजसेवी मुकेश अग्रवाल ने शासन-प्रशासन से अपिल करते हुए जल्द ही शहर को ऑक्सीजन प्लांट की सौगात देने की मांग उठाई है। उनका कहना है कि पिछले एक माह के मामलो पर नजर दौडाई जाए तो पत्थलगांव ब्लाक से सबसे अधिक संक्रमण के मामले सामने आए हैं।
प्रभारी मंत्री का कराया ध्यानाकर्षण
अग्रवाल सभा के उपाध्यक्ष प्रयागराज अग्रवाल ने प्रभारी मंत्री अमरजीत भगत के कार्यो की सराहना की है। अग्रवाल ने कहा कि जिले के प्रभारी मंत्री पत्थलगांव ब्लाक को भी चिकित्सा के संसाधनों की सौगात देकर यहां के मरीजो को स्वास्थ्य सुविधा का लाभ दिलाने की ओर अपना ध्यानाकर्षण करते तो संक्रमण के इस कठिन दौर मे अनेक मरीजों को उच्च स्तर की चिकित्सा सुविधा का लाभ मिल जाता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn